Rassemblement National

Rassemblement National (dansk: Nationale Samling) er et højreorienteret, nationalistisk politisk parti i Frankrig. Partiet hed fra dets grundlæggelse til juni 2018 Front National.

Politisk beskriver partiet sig som et patriotisk og nationalistisk parti, der har fokus på fransk identitet, tradition og suverænitet. Rassemblement National ønsker en markant reducering i immigration til Frankrig. Partiet har også igennem deres historie været imod Frankrigs medlemskab af NATO og den Europæiske Union.

Rassemblement National sidder sammen med Dansk Folkeparti i Gruppen Identitet og Demokrati i Europa-Parlamentet.

Partiets historie 
Partiet blev grundlagt i 1972 af Jean-Marie Le Pen. Partiet blev grundlagt i et forsøg på at samle flere nationalistiske partier og bevægelser i Frankrig. Partiet var i mange år et marginalt parti, i lighed med andre højreekstremistiske grupperinger i landet, men voksede markant i begyndelsen af 1980'erne. 

Ved det franske præsidentvalg i 2002 chokerede Front National og Jean-Marie Le Pen Frankrig ved at slutte som anden plads i den første runde af præsidentvalget, som så gjorde at Le Pen kom videre til anden runde af præsidentvalget imod den siddende præsident Jacques Chirac. Dette skete hovedsageligt fordi at den franske venstrefløj var delt imellem mange kandidater, som resulterede i at Le Pen lige akkurat slog Parti Socialiste kandidaten Lionel Jospin. Le Pen tabte dog anden runde af præsidentvalget historisk stort, da alle andre partier opfordede deres støttere til at stemme imod Le Pen. Le Pen fik kun lige under 18% of stemmerne i den anden runde, hvor at Chirac dermed satte fransk rekord for største valgssejr nogensinde.

I 2011 blev Jean-Marie Le Pens datter, Marine Le Pen, valgt til at være hans efterfølger som partiformand. Marine Le Pen har siden hendes valg som formand forsøgt at tage partiet væk fra den ekstreme højrefløj, og dermed gøre partiet mere acceptabelt for mainstream franske vælgere. Jean-Marie Le Pen blev givet kaldenavnet "Republikkens djævel" af den franske presse, og Marine Le Pens forsøg på at distancere partiet fra hendes far er derfor blevet kaldet for "af-dæmoniseringen" af partiet. Denne af-dæmonisering process resulterede i at flere kontroversielle medlemmer af partiet, herunder hendes egen far, grundlæggeren af partiet, blev smidt ud af Front National i 2015.

Marine Le Pen har været præsidentkandidat ved tre valg siden hendes valg som formand. Først ved 2012 præsidentvalget hvor hun sluttede som tredjeplads i den første runde, bag den siddende præsident Nicolas Sarkozy og den eventuelle vinder François Hollande. Marine Le Pen var igen kandidat ved 2017 præsidentvalget, hvor at hun kom på andenpladsen i den første runde, og dermed gik videre til den anden runde, hvor hun tabte rimelig stort til Emmanuel Macron da hun kun fik omkring 33% of stemmerne. Selvom hun tabte rimelig stort, så kan Front Nationals udvikling ses på at hun klarede sig næsten dobbelt så godt som sin far da han kom videre til den anden runde 15 år tidligere. Marine Le Pen var igen kandidat til præsidentvalget 2022. Her nået hun atter til anden runde, hvor hun igen mødte Emmanuel Macron og tabte igen da hun fik 41,5% af stemmerne mod Macron’s 58,5%

Ved partikongressen i 2018 forslog Marine Le Pen at omdøbe partiet fra Front National til Rassemblement National, og dette blev godkendt at partiets medlemmer, da omkring 80% af partiets medlemmer stemte for det nye navn, som ifølge mange kunne ses som den ultimative del af af-dæmoniseringen af partiet.

Valgresultater

Kilder

Eksterne henvisninger 

 Front Nationals hjemmeside 

Politiske partier i Frankrig
Etableret i 1972
Højreekstremisme